CELEX: 61981CO0206
Language: el
Date: 1981-07-20 00:00:00
Title: Διάταξη του προέδρου του τρίτου τμήματος του Δικαστηρίου της 20ής Ιουλίου 1981. # José Alvarez κατά Ευρωπαϊκού Κοινοβουλίου. # Υπάλληλοι - Απόλυση. # Υπόθεση 206/81 R.

Στην υπόθεση 206/81 R
   José Alvarez, δόκιμος υπάλληλος στό Ευρωπαϊκό Κοινοβούλιο, κάτοικος Λουξεμβούργου, 83, rue de la Semois, εκπροσωπούμενος ἀπό τόν δικηγόρο Victor Biel, 18 A, rue des Glacis, τόν όποιο έχει ὁρίσει καί ἀντίκλητο,
   προσφεύγων,
   κατά
   Ευρωπαϊκού Κοινοβουλίου, εκπροσωπουμένου ἀπό τόν Martin Schmidt, διευθυντοῦ προσωπικοί) καί κοινωνικών υποθέσεων,
   καθ' οὗ,
   Ο Πρόεδρος του τρίτου τμήματος του Δικαστηρίου τῶν Ευρωπαϊκών Κοινοτήτων
   εκδίδει την ἀκόλουθη
   ΔΙΑΤΑΞΗ
   Περιστατικά
   Ι — Ἰστορικό τῆς διαφορᾶς
   Ό Alvarez José, ἀφοῦ υπηρέτησε στό Ευρωπαϊκό Κοινοβούλιο ὡς επικουρικός υπάλληλος ἀπό τήν 26η Μαρτίου 1979 ἕως την 30ή Σεπτεμβρίου 1980 διωρίσθη, τήν 1η Ὀκτωβρίου 1980, δόκιμος υπάλληλος στό όργανο αυτό.
   Μέ επιστολή τῆς 19ης Ἰουνίου 1981, ὁ γενικός γραμματεύς τοῦ Εὐρωπαϊκοῦ Κοινοβουλίου ἐπληροφόρησε τόν Alvarez ὅτι, επειδή ἡ ἔκθεση πού συνέταξαν οἱ ιεραρχικῶς ἀνώτεροι του κατά τήν λήξη τής περιόδου δοκιμασίας του ήταν δυσμενής, θά ἀπελύετο ἀπό 15ης Ἰουλίου 1981.
   ΙΙ — Ἐγγραφη διαδικασία
   Μέ δικόγραφο πού ἐπρωτοκόλληθη στην γραμματεία τοῦ Δικαστηρίου τήν 8η Ἰουλίου 1981, ὁ προσφεύγων ἤσκησε προσφυγή, μέ τήν ὁποία ζητεί κατ' οὐσίαν τήν ἀκύρωση τῆς εκθέσεως περί δοκιμασίας καί τῆς ἀποφάσεως περί ἀπολύσεως, ἡ ὁποία ἐστηρίχθη σ' αυτήν. Κατά τόν προσφεύγοντα, ἡ έκθεση περί δοκιμασίας είναι ἀνεπαρκώς αἰτιολογημένη, ἀνακριβής καί συνετάγη χωρίς νά γίνει κανένας ἀντικειμενικός έλεγχος. Στην πραγματικότητα δέ, ή έκθεση περί δοκιμασίας καί ἡ απόφαση περί ἀπολύσεως ὑπηγορεύθησαν ἀπό τήν εσκεμμένη πρόθεση «νά ἐκδιωχθεῖ ένα πρόσωπο πού έχει ἀναμιχθεί πάρα πολύ στόν συνδικαλισμό».
   Μέ χωριστό δικόγραφο πού επισυνάπτεται στην προσφυγή, ὁ προσφεύγων υπέβαλε, ἐξ άλλου, κατ' εφαρμογή τοῦ ἄρθρου 83 τοῦ κανονισμοί) διαδικασίας τοῦ Δικαστηρίου, αίτηση κατά τήν διαδικασία τῶν ἀσφαλιστικῶν μέτρων. Μέ τήν αίτηση αυτή ζητείται νά ἀνασταλεί ἡ εκτέλεση τῆς ἀποφάσεως ἀπολύσεως τοῦ προσφεύγοντος, πού ἐλήφθη βάσει τῆς εκθέσεως περί τῆς δοκιμασίας του.
   ΙΙΙ — Ἰσχυρισμοί καί επιχειρήματα των διαδίκων
   α) Παρατηρήσεις τον προσφεύγοντος
   Ὁ προσφεύγων υποστηρίζει ὅτι ἡ ἀπόλυση του ἀπό 15ης Ἰουλίου θά καθίστα ἀνώφελη κάθε ἀποκατάσταση τῆς ζημίας πού θά εἶχε υποστεί. Πράγματι, τόν προσφεύγοντα δέν ενδιαφέρει τόσο νά επιτύχει ἀποκατάσταση τῆς ζημίας του ὑπό μορφήν ἀποζημιώσεως, ὅσο τόν ἀπασχολεί νά διαφυλαχθεί ἡ σταδιοδρομία του στό Κοινοβούλιο, πράγμα πού θά ἀπέβαινε πολύ δύσκολο άπαξ καί ετίθετο ἐν ισχύ ι ή ἀπόλυση. Σύμφωνα πάντοτε μέ τόν προσφεύγοντα, τό Κοινοβούλιο δέν δύναται νά τοῦ ἀντιτάξει ὅτι μιά προσωρινή ἀπόφαση θά ἠδύνατο νά διαταράξει τήν καλή διαχείριση τῶν υποθέσεων.
   β) Παρατηρήσεις τον καθ᾽ οὗ
   Τό καθ' οὗ υποστηρίζει ὅτι ὁ προσφεύγων δέν ἀπέδειξε τά περιστατικά ἀπό τά ὁποια προκύπτει τό επείγον τῆς υποθέσεως ούτε τους πραγματικούς καί νομικούς ισχυρισμούς πού δικαιολογούν, ἐκ πρώτης ὄψεως, τήν λήψη προσωρινοῦ μέτρου.
   Ἀφ' ἑνός, ὁ προσφεύγων ἀπέδειξε μόνον ὅτι ἡ εκτέλεση τῆς προσβαλλομένης ἀποφάσεως θά τοῦ προκαλούσε σοβαρή ή ἀνεπανόρθωτη βλάβη. Τουναντίον, ὁ προσφεύγων δέν ἀμφισβητεί ὅτι, σέ περίπτωση ευδοκιμήσεως τῆς προσφυγής του, θά δύναται νά λάβει ἀποζημίωση. Ὅσον άφορᾶ τήν μέριμνά του νά διαφυλαχθεί ή σταδιοδρομία του, τό καθ' οὗ προβάλλει ὅτι, ἄν τό Δικαστήριο ἀκυρώσει την ἀπόφαση περί ἀπολύσεως, τό γεγονός ὅτι θά ἔχει ἐκτελεσθεί ἡ ἀνασταλεί δέν θά έχει πιά σημασία. Ἀντιθέτως, ἡ ἀναστολή τῆς ἀποφάσεως περί ἀπολύσεως θά εἶχε ως συνέπεια τήν έναρξη μιᾶς περιόδου ἀβεβαιότητος, πού θά εἶχε επιπτώσεις στην επαγγελματική ζωή τοῦ προσφεύγοντος.
   Ἀφ' ἑτερου, τά επιχειρήματα τοῦ προσφεύγοντος δέν ἀποδεικνύουν τό βάσιμο τῆς προσφυγής του. Τά περιστατικά πού επικαλείται πρός υποστήριξη τῆς διαψεύδονται, ἐξ άλλου, ἀπό διάφορα υπηρεσιακά έγγραφα, ἀντίγραφα τῶν ὁποίων επισυνάπτεται στίς παρατηρήσεις τοῦ καθ' οὗ.
   Τέλος, τό καθ' οὗ υπογραμμίζει ὅτι, ἐν ὄψει των σοβαρῶν επεισοδίων πού ἐπροκάλεσαν τήν ἀπόφαση ἀπολύσεως, ἡ ἀναστολή της θά εἶχε σοβαρές ἐπιπτώσεις στό κῦρος τοῦ καθ' οὖ έναντι τοῦ προσωπικοῦ του. Δέν ἀποκλείεται, ἐξ άλλου, ἐν ὄψει τῆς στάσεως του στό παρελθόν, νά προξενήσει ὁ προσφεύγων καί νέα επεισόδια.
   ΙV — Προφορική διαδικασία
   Οἱ διάδικοι, οἱ όποιοι εκλήθησαν προσηκόντως, ἀνέπτυξαν τους Ισχυρισμούς τους στην συνεδρίαση κατά τήν διαδικασία των ἀσφαλιστικών μέτρων τῆς 16ης Ἰουλίου 1981.
   Σκεπτικό
   
            1
         
         
            Σύμφωνα μέ τό άρθρο 185 τῆς συνθήκης, οι προσφυγές ενώπιον τοῦ Δικαστηρίουδέν έχουν ἀνασταλτικό ἀποτέλεσμα. Τό Δικαστήριο ὅμως δύναται, ἄν κρίνει ὅτι επιβάλλεται ἀπό τίς περιστάσεις, νά διατάξει τήν ἀναστολή εκτελέσεως τῆς προσβαλλομένης ἀποφάσεως. Δύναται επίσης νά διατάξει οιοδήποτε άλλο ἀναγκαίο προσωρινό μέτρο.
         
      
            2
         
         
            Τό άρθρο 91 παράγραφος 4 τοῦ κανονισμοί) υπηρεσιακῆς καταστάσεως των υπαλλήλων τῶν Ευρωπαϊκῶν Κοινοτήτων ὁρίζει ὅτι ὁ υπάλληλος δύναται, ἀφοῦ υποβάλει στην αρμοδία γιά διορισμούς ἀρχή ένσταση κατά τήν έννοια τοῦ άρθρου 90 παράγραφος 2, νά προσφύγει ἀμέσως στό Ευρωπαϊκό Δικαστήριο, ὑπό τόν ὅρο ὅτι στην ἐν λόγω προσφυγή επισυνάπτεται αἴτηση ἀναστολῆς, τῆς εκτελέσεως τῆς προσβαλλομένης πράξεως ἤ λήψεως προσωρινῶν μέτρων.
         
      
            3
         
         
            Μέ ἐπιστολή τῆς 19ης Ἰουνίου 1981, ὁ γενικός γραμματεύς τοῦ Ευρωπαϊκοῦ Κοινοβουλίου ἀνεκοίνωσε στόν Alvarez José, δόκιμο υπάλληλο τοῦ ὀργάνου αὐτοῦ, ὅτι ἐν ὄψει τῆς δυσμενοῦς εκθέσεως περί τῆς δοκιμασίας του θά ἀπελύετο ἀπό 15 Ἰουλίου 1981.
         
      
            4
         
         
            Μέ δικόγραφο πού ἐπρωτοκόλληθη στην γραμματεία τοῦ Δικαστηρίου την 8η Ἰουλίου 1981, ὁ Alvarez José ἤσκησε προσφυγή δυνάμει τοῦ ἄρθρου 179 τῆς συνθήκης ΕΟΚ, μέ τήν ὁποία κατ' οὐσίαν ζητεί τήν ἀκύρωση τῆς εκθέσεως περί τῆς δοκιμασίας του καί τῆς ἀποφάσεως περί ἀπολύσεως πού ἐπηκολούθησε. Μέ χωριστό δικόγραφο, πού ἐπρωτοκολλήθη τήν ἴδια ήμερα, ὁ Alvarez José υπέβαλε αίτηση κατά τήν διαδικασία τῶν ἀσφαλιστικῶν μέτρων, μέ τήν ὁποία ζητεί τήν ἀναστολή τῆς εκτελέσεως τῆς ἀποφάσεως περί ἀπολύσεως του.
         
      
            5
         
         
            Σύμφωνα μέ τό άρθρο 83 παράγραφος 2 τοῦ κανονισμοί) διαδικασίας τοῦ Δικαστηρίου, ἡ ἀναστολή τῆς εκτελέσεως καί ἡ διατάσσουσα τήν λήψη προσωρινῶν μέτρων ἀπόφαση προϋποθέτουν τήν ύπαρξη περιστατικών πού θεμελιώνουν τό επείγον τῆς υποθέσεως καί λόγων πού δικαιολογοῦν, ἐκ πρώτης ὄψεως, τήν λήψη τέτοιων μέτρων.
         
      
            6
         
         
            Σύμφωνα μέ τήν παγία νομολογία τοῦ Δικαστηρίου, μέτρα τοῦ είδους αὐτοῦ δύνανται νά ληφθοῦν ἀπό τό Δικαστήριο κατά τήν διαδικασία τῶν ἀσφαλιστικών μέτρων, ἄν ἐκ πρώτης όψεως ἀποδεικνύεται ὅτι δικαιολογείται ἡ λήψη τους νομικώς καί πραγματικῶς, ἄν ἐπείγουν ὑπό τήν ἔννοια ὅτι, πρός ἀποφυγήν σοβαρῆς καί ἀνεπανόρθωτου βλάβης, εἶναι ἀναγκαίο, νά διαταχθοῦν καί νά ἀναπτύξουν τά ἀποτελέσματα τους πρό τῆς εκδόσεως δικαστικής ἀποφάσεως ἐπί τῆς ουσίας καί ἄν εἶναι προσωρινά ὑπό τήν έννοια ὅτι δέν προδικάζουν τήν ἀπόφαση ἐπί τῆς ουσίας, δηλαδή δέν κρίνουν ήδη τά επίδικα νομικά ἡ πραγματικά ζητήματα οὔτε εξουδετερώνουν ἐκ τῶν προτέρων τίς συνέπειες τῆς ἀποφάσεως πού θά εκδοθεί μεταγενεστέρως ἐπί τῆς ουσίας.
         
      
            7
         
         
            Ή βλάβη πού ενδέχεται νά προκληθεί στόν προσφεύγοντα δέν πληροί τίς ἀνωτέρω προϋποθέσεις. Πράγματι, ἀκόμη καί ἄν υποτεθεί ὅτι ἡ προσφυγή εἶναι βάσιμη, ἡ ζημία πού θά προέκυπτε ἀπό τήν εφαρμογή τῆς προσβαλλομένης ἀποφάσεως, κατά τήν διάρκεια τοῦ χρόνου πού ἀπαιτείται γιά ν' ἀποφανθεί τό Δικαστήριο, θά ἠδύνατο νά ἀποκατασταθεί μέ τήν καταβολή ἀποζημιώσεως, στην ὁποία δύναται ενδεχομένως νά περιλαμβάνεται, ἐν όψει τῶν σοβαρών αιτιάσεων πού διατυπώνει ὁ προσφεύγων, καί ἀποζημίωση λόγω ἠθικῆς βλάβης.
         
      
            8
         
         
            Τουναντίον, ἄν εἶναι ἀκριβή τά δυσμενή στοιχεία πού ἀναφέρονται στην έκθεση πού συνετάγη κατά τό πέρας τῆς περιόδου δοκιμασίας, ἡ ἀναστολή τῆς εκτελέσεως τοῦ περί ἀπολύσεως μέτρου θά ὑπεχρέωνε τό καθ' οὗ νά ἀπασχολεί καί νά πληρώνει, χωρίς δυνατότητα ἀνακτήσεως τῶν ποσών πού θά δαπανηθοῦν πρός τοῦτο, ἕναν υπάλληλο, ἡ παρουσία τοῦ ὁποίου στην διοίκηση θά ἀντεστρατεύετο τό συμφέρον τῆς υπηρεσίας.
         
      
            9
         
         
            Γιά τους ἀνωτέρω λόγους, δέν δύναται συνεπῶς νά ληφθεί τό αἰτούμενο μέτρο.
         
      Ἐπί τῶν δικαστικών εξόδων
   
            10
         
         
            Στό παρόν στάδιο τῆς δίκης, πρέπει νά γίνει επιφύλαξη ως πρός τά δικαστικά έξοδα.
         
       
         
            Διά ταῦτα
            κρίνοντας κατά την διαδικασία τῶν ἀσφαλιστικών μέτρων,
            Ο Πρόεδρος του τρίτου τμήματος
            διατάσσει:
         
       
         
            
                     1)
                  
                  
                     Ἀπορρίπτει τήν αίτηση.
                  
               
       
         
            
                     2)
                  
                  
                     Ἐπιφυλάσσεται ὡς πρός τά δικαστικά έξοδα.
                  
               
       
            
               
                  Ἐδημοσιεύθη στό Λουξεμβοῦργο, στίς 20 Ἰουλίου 1981.
                  
                     
                        Ἀντί τοῦ γραμματέως
                        J. Α. Pompe
                        Βοηθός γραμματεύς
                     
                     
                        Ὁ πρόεδρος τοῦ τρίτου τμήματος
                        Α. J. Mackenzie Stuart